CELEX: 32008D0896
Language: et
Date: 2008-11-20 00:00:00
Title: 2008/896/EÜ: Komisjoni otsus, 20. november 2008 , nõukogu direktiivis 2006/88/EÜ sätestatud riskipõhise loomatervishoiuseire kavade puhul arvesse võetavate suuniste kohta (teatavaks tehtud numbri K(2008) 6787 all) (EMPs kohaldatav tekst)

2.12.2008   
            
            
               ET
            
            
               Euroopa Liidu Teataja
            
            
               L 322/30
            
         
      KOMISJONI OTSUS,
   20. november 2008,
   nõukogu direktiivis 2006/88/EÜ sätestatud riskipõhise loomatervishoiuseire kavade puhul arvesse võetavate suuniste kohta
   (teatavaks tehtud numbri K(2008) 6787 all)
   (EMPs kohaldatav tekst)
   (2008/896/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 10 lõiget 4,
   ning arvestades järgmist:
   
               (1)
            
            
               Nõukogu direktiiviga 2006/88/EÜ kehtestatakse minimaalsed tõrjemeetmed, mida kohaldatakse teatavate vesiviljelusloomadel esinevate taudide kahtluse või puhangu korral. Lisaks on direktiivi IV lisa II osas esitatud teatavate eksootiliste ja mitteeksootiliste taudide loetelu.
            
         
               (2)
            
            
               Direktiivi 2006/88/EÜ artikli 10 lõike 1 kohaselt peavad liikmesriigid tagama, et riskipõhise loomatervishoiuseire kava kohaldatakse kõigis kasvandustes ja molluskikasvatusaladel, võttes arvesse tootmise tüüpi. Asjaomastes kavades tuleb arvesse võtta direktiivi artikli 10 lõikes 4 sätestatud korras kehtestatavaid suuniseid.
            
         
               (3)
            
            
               Direktiivi 2006/88/EÜ kohaselt on riskipõhise loomatervishoiuseire kava eesmärk tuvastada suurenenud suremus kõigis kasvandustes ja molluskikasvatusaladel, võttes arvesse tootmise tüüpi, ning direktiivi IV lisa II osas loetletud taudide esinemine nendes kasvandustes ja molluskikasvatusaladel, kus leidub asjaomastele taudidele vastuvõtlikke liike. Peale selle on direktiivi 2006/88/EÜ III lisa B-osa kohaselt kavade raames tehtud kontrollide eesmärk anda vesiviljelustootmisettevõtjale nõu veeloomade tervise küsimustes ja võtta vajaduse korral vajalikud veterinaariaalased meetmed.
            
         
               (4)
            
            
               Pidades silmas ühenduse vesiviljelustootmise mitmekesisust, tuleb riskipõhise loomatervishoiuseire kavad kohandada iga liikmesriigi tootmisstruktuurile ja loomatervishoiualasele olukorrale. Seetõttu peaksid asjaomastes kavades liikmesriikide arvesse võetavad suunised jääma üldsuuniste piiridesse.
            
         
               (5)
            
            
               Seepärast on asjakohane sätestada käesolevas otsuses riskipõhise loomatervishoiuseire kavade puhul arvesse võetavad suunised.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisaga kehtestatakse direktiivi 2006/88/EÜ artikli 10 lõikes 1 sätestatud riskipõhise loomatervishoiuseire kavade puhul arvesse võetavad suunised.
   Artikkel 2
   Käesolev otsus on adresseeritud liikmesriikidele.
   
      Brüssel, 20. november 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 328, 24.11.2006, lk 14.
   
      LISA
      DIREKTIIVI 2006/88/EÜ ARTIKLI 10 LÕIKES 1 SÄTESTATUD RISKIPÕHISE LOOMATERVISHOIUSEIRE KAVADE PUHUL ARVESSE VÕETAVAD SUUNISED
      1.   Suuniste eesmärk
      Käesolevate suuniste eesmärk on anda liikmesriikidele juhtnööre direktiivi 2006/88/EÜ artikli 10 lõikes 1 sätestatud riskipõhise loomatervishoiuseire kavade („riskipõhise loomatervishoiuseire kavad”) kohta.
      2.   Kontrollide sisu
      2.1.   ANDMETE KONTROLL JA KLIINILISED LÄBIVAATUSED
      Kasvanduste ja molluskikasvatusalade kontrollimine hõlmab direktiivi 2006/88/EÜ artiklis 8 sätestatud andmete analüüsi, kusjuures kasvanduse või molluskikasvatusala loomatervishoiualase staatuse hindamiseks läbi aastate tuleb erilist tähelepanu pöörata suremusandmetele.
      Kontrollida tuleks representatiivset valimit kõikidest epidemioloogilistest üksustest.
      Võimaluse korral tuleks representatiivsele valimile hiljaaegu surnud ja suremas olevatest vesiviljelusloomadest suurte patoloogiliste muutuste tuvastamiseks teha nii välis- kui ka seespidine kliiniline läbivaatus. Eelkõige peaks läbivaatuse eesmärgiks olema võimalike direktiivi 2006/88/EÜ IV lisa II osas loetletud taudide („loetellu kantud taudid”) tuvastamine.
      Kui läbivaatuse tulemusena on põhjust kahtlustada loetellu kantud taudi esinemist, tuleb teha kasvanduse või molluskikasvatusala vesiviljelusloomade laboratoorsed uuringud.
      Loetellu kantud taudi esinemise kahtluse ja/või kinnitamise korral võetavate meetmete üksikasjalikud eeskirjad on sätestatud direktiivi 2006/88/EÜ V peatükis.
      2.2.   PROOVIDE VÕTMINE JA LABORATOORSED UURINGUD
      Laboratoorseteks uuringuteks proovide võtmine ei ole kõigil juhtudel nõutav. Proovide võtmise vajalikkuse üle otsustamisel tuleb arvesse võtta kasvanduse või molluskikasvatusala andmete ja vesiviljelusloomade kontrollimisel kogutud teavet, samuti muud asjakohast teavet.
      3.   Kontrollija valik – kas pädev asutus, eraveterinaararst või muu nõuetele vastav veeloomade tervishoiu teenistus
      Liikmesriigid peavad ise otsustama, kas riskipõhise loomatervishoiuseire kava raames tehtavaid kontrolle teeb pädev asutus või lubatakse seda teha ka eraveterinaararstidel või teistel nõuetele vastavatel veeloomade tervishoiu teenistustel.
      4.   Kontrollide sagedus
      Direktiivi 2006/88/EÜ III lisa B-osas on kehtestatud kasvandustes ja molluskikasvatusaladel tehtavate kontrollide soovitatav sagedus. Kõnealune sagedus sõltub kahest tegurist:
      
                  a)
               
               
                  direktiivi IV lisa II osas loetletud mitteeksootiliste taudidega („loetellu kantud mitteeksootilised taudid”) seonduv loomatervishoiualane staatus asjaomases liikmesriigis, kalakasvatustsoonis või -piirkonnas;
               
            
                  b)
               
               
                  taudi nakatumise ja taudi levikuga seonduv ohutase kasvanduses või molluskikasvatusalal.
               
            5.   Kasvanduste ja molluskikasvatusalade loomatervishoiualane staatus
      Direktiivi 2006/88/EÜ III lisa B-osas tehakse vahet alljärgnevatel loomatervishoiualase staatuse kategooriatel:
      
                  I kategooria
               
               
                  
                              a)
                           
                           
                              Tunnistatud taudivabaks vastavalt direktiivi 2006/88/EÜ artikli 49 lõike 1 punktile a või b või artikli 50 lõike 1 punktile a või b. See staatus määratakse juhul, kui
                              
                                          i)
                                       
                                       
                                          liikmesriigis, kalakasvatustsoonis või -piirkonnas ning liikmesriigi, kalakasvatustsooni või -piirkonna vetes, kui see on asjakohane, ei ole kõnealus(t)ele taudi(de)le vastuvõtlikke liike või kui
                                       
                                    
                                          ii)
                                       
                                       
                                          patogeen ei ole teadaolevalt liikmesriigis, kalakasvatustsoonis või -piirkonnas ning liikmesriigi, kalakasvatustsooni või -piirkonna vetes, kui see on asjakohane, suuteline ellu jääma.
                                       
                                    
                        
                              b)
                           
                           
                              Tunnistatud taudivabaks vastavalt direktiivi 2006/88/EÜ artikli 49 lõike 1 punktile c või artikli 50 lõike 1 punktile c. Staatus määratakse direktiivi 2006/88/EÜ V lisa II osas sätestatud tingimustele vastava suunatud seire põhjal.
                           
                        
            
                  II kategooria
               
               
                  Taudivabaks tunnistamata, kuid kohaldatakse direktiivi 2006/88/EÜ artikli 44 lõike 1 kohaselt heaks kiidetud seireprogrammi.
               
            
                  III kategooria
               
               
                  Teadaolevalt nakatumata, kuid ei kohaldata seireprogrammi taudivaba staatuse saamiseks.
               
            
                  IV kategooria
               
               
                  Teadaolevalt nakatunud, kuid kohaldatakse direktiivi 2006/88/EÜ artikli 44 lõike 2 kohaselt heaks kiidetud likvideerimisprogrammi.
               
            
                  V kategooria
               
               
                  Teadaolevalt nakatunud. Kohaldatakse direktiivi 2006/88/EÜ V peatükis ette nähtud minimaalseid tõrjemeetmeid.
               
            Vajaduse korral võib riskipõhise loomatervishoiuseire kava raames tehtavad kontrollid ühendada:
      
                  a)
               
               
                  direktiivi 2006/88/EÜ kohaselt heaks kiidetud seire- või likvideerimisprogrammide raames tehtavate kontrollidega (II või IV kategooriasse kuuluvates kalakasvatustsoonides või -piirkondades);
               
            
                  b)
               
               
                  taudivaba staatuse hoidmiseks tehtava seirega (I kategooriasse kuuluvates kalakasvatustsoonides või -piirkondades, st mis on tunnistatud taudivabaks vastavalt direktiivi 2006/88/EÜ artikli 49 lõike 1 punktile a või b või artikli 50 lõike 1 punktile a või b);
               
            
                  c)
               
               
                  direktiivi 2006/88/EÜ V peatüki kohaste kontrollmeetmete raames tehtava seirega (V kategooriasse kuuluvates kalakasvatustsoonides või -piirkondades).
               
            Riskipõhise loomatervishoiuseire kavade koostamisel peavad liikmesriigid arvestama alljärgnevaga:
      
                  a)
               
               
                  II või IV kategooria loomatervishoiualase staatusega aladel asuvates kasvandustes või molluskikasvatusaladel on direktiivi 2006/88/EÜ kohaselt heaks kiidetud seire- või likvideerimisprogrammides nõutud kontrollide sagedus tihedam, kui direktiivi III lisa B-osas soovitatud; seetõttu ei pea liikmesriigid asjaomaste programmidega kaetud aladel asuvate kasvanduste ja molluskikasvatusalade kontrollide sageduse kohta erinõudeid kehtestama;
               
            
                  b)
               
               
                  liikmesriigid peavad riskipõhise loomatervishoiuseire kava raames tehtavate kontrollide sageduse kohta erinõuded kehtestama peamiselt seoses I, III ja V kategooria loomatervishoiualase staatusega aladel asuvate kasvanduste või molluskikasvatusaladega, sõltuvalt konkreetsetest asjaoludest ja riiklikest meetmetest;
               
            
                  c)
               
               
                  arvestama peab ka asjaoluga, et kasvandustel või molluskikasvatusaladel võivad teatud taudide suhtes olla kehtestatud eri loomatervishoiualased staatused; seda näiteks sellistes kasvandustes ja sellistel molluskikasvatusaladel, kus kasvatatakse rohkem kui ühele loetellu kantud mitteeksootilisele taudile vastuvõtlikke liike. (1)
                  
               
            6.   Kasvanduste ja molluskikasvatusalade ohutaseme määramine
      6.1.   SISSEJUHATUS
      Kasvanduste ja molluskikasvatusalade ohutase ei varieeru mitte ainult eri loomatervishoiualase staatusega aladel, vaid ka sama loomatervishoiualase staatusega aladel (2).
      Alapunktis 6.2 on loetletud ohutegurid, mida peab kasvanduste ja molluskikasvatusalade ohutaseme määramisel arvesse võtma.
      Alapunktis 6.3 on esitatud mudel, mille alusel võib kasvandusi ja molluskikasvatusalasid klassifitseerida kõrge, keskmise ja madala ohutasemega aladeks. Liikmesriigid võivad kasvanduste ja molluskikasvatusalade ohutaseme määramisel kasutada ka teisi mudeleid, sõltuvalt sellest, mida konkreetsel juhul sobivamaks peetakse.
      Käesolevate suunistega ei kirjutata ette, millisel moel liikmesriigid alapunktis 6.3 sätestatud mudelit rakendama peaksid. Liikmesriigid võivad
      
                  a)
               
               
                  kasutada mudelit selleks, et määrata iga kasvanduse ja molluskikasvatusala ohutase eraldi, või
               
            
                  b)
               
               
                  kasutada mudelit selleks, et kanda oma territooriumil asuvad eri liiki kasvandused ja molluskikasvatusalad nimistusse ning otsustada selle põhjal, millise kategooriaga kasvandused ja molluskikasvatusalad tuleks lugeda madala, millised keskmise ja millised kõrge ohutasemega aladeks.
               
            6.2.   OHUTEGURID
      Kasvanduse või molluskikasvatusala ohutaseme määramisel mängib olulist rolli hulk eri tegureid, muu hulgas:
      
                  a)
               
               
                  taudi otsene levik vee kaudu;
               
            
                  b)
               
               
                  vesiviljelusloomade liikumised;
               
            
                  c)
               
               
                  tootmistüüp;
               
            
                  d)
               
               
                  kasvatatavate vesiviljelusloomade liik;
               
            
                  e)
               
               
                  bioohutussüsteem, sh töötajate pädevus ja väljaõpe;
               
            
                  f)
               
               
                  kasvanduste ja molluskikasvatusalade ning töötlemisettevõtete tihedus asjaomast kasvandust või molluskikasvatusala ümbritsevas piirkonnas;
               
            
                  g)
               
               
                  madalama loomatervishoiualase staatusega kasvanduste ja molluskikasvatusalade lähedus asjaomasele kasvandusele või molluskikasvatusalale;
               
            
                  h)
               
               
                  asjaomase kasvanduse või molluskikasvatusala ja teiste piirkonnas asuvate kasvanduste ja molluskikasvatusalade loomatervishoiualane staatus läbi aja;
               
            
                  i)
               
               
                  taudide patogeenide esinemine asjaomast kasvandust või molluskikasvatusala ümbritseva piirkonna looduslike veeloomade hulgas;
               
            
                  j)
               
               
                  inimtegevusega seonduvad ohud asjaomase kasvanduse või molluskikasvatusala läheduses; (3)
                  
               
            
                  k)
               
               
                  asjaomasesse kasvandusse või molluskikasvatusalale ligi pääseda võivad kiskjad või linnud.
               
            Mitmekülgse ning kõiki asjakohaseid ohutegureid arvestava süsteemi rakendamine kasvanduste ja molluskikasvatusalade ohutaseme määramiseks võimaldab kasvandusi ja molluskikasvatusalasid nende ohutaseme põhjal täpselt klassifitseerida. Teisalt võib süsteemi loomine olla aeganõudev ega pruugi end ära tasuda. Samuti on eri tegurite arvessevõtmine üldise ohu hindamisel keeruline.
      Pidades silmas asjaolu, et mitmekülgse süsteemi rakendamine kasvanduste ja molluskikasvatusalade ohutaseme põhjal klassifitseerimisel on keeruline, on enamikul juhtudel asjakohane keskenduda järgmistele ohuteguritele:
      
                  a)
               
               
                  taudi otsene levik vee kaudu ning kasvanduste ja molluskikasvatusalade geograafilise läheduse tõttu;
               
            
                  b)
               
               
                  vesiviljelusloomade liikumised.
               
            Ülaltoodud ohutegurid on asjakohased tootmistüübist, asjaomases kasvanduses või molluskikasvatusalal kasvatatavate vesiviljelusloomade liigist ja asjaomastest taudidest sõltumata.
      6.3.   KASVANDUSTE JA MOLLUSKIKASVATUSALADE OHUTASEME MÄÄRAMISE MUDEL
      Käesolev kasvanduste või molluskikasvatusalade ohutaseme (kõrge/keskmine/madal) määramise mudel koosneb kolmest etapist:
      
                  I etapp
               
               
                  Kasvanduse või molluskikasvatusala taudi nakatumise tõenäosuse hindamine
               
            
                  II etapp
               
               
                  Taudi kasvandusest või molluskikasvatusalast mujale leviku tõenäosuse hindamine
               
            
                  III etapp
               
               
                  I ja II etapis määratud ohutasemete hinnangute ühitamine
               
            I   etapp
      Kasvanduse või molluskikasvatusala taudi nakatumise tõenäosuse hindamine
      
                  Taudi vee kaudu või kasvanduste ja molluskikasvatusalade geograafilise läheduse tõttu nakatumise tõenäosus
               
               
                  Taudi vesiviljelusloomade liikumiste kaudu nakatumise tõenäosus
               
               
                  Ohutase
               
            
                  Kõrge
               
               
                  Kõrge
               
               
                  Kõrge
               
            
                  Kõrge
               
               
                  Madal
               
               
                  Keskmine
               
            
                  Madal
               
               
                  Kõrge
               
               
                  Keskmine
               
            
                  Madal
               
               
                  Madal
               
               
                  Madal
               
            
         
      II   etapp
      Taudi kasvandusest või molluskikasvatusalast mujale leviku tõenäosuse hindamine
      
                  Taudi vee kaudu või kasvanduste ja molluskikasvatusalade geograafilise läheduse tõttu leviku tõenäosus
               
               
                  Taudi vesiviljelusloomade liikumiste kaudu leviku tõenäosus
               
               
                  Ohutase
               
            
                  Kõrge
               
               
                  Kõrge
               
               
                  Kõrge
               
            
                  Kõrge
               
               
                  Madal
               
               
                  Keskmine
               
            
                  Madal
               
               
                  Kõrge
               
               
                  Keskmine
               
            
                  Madal
               
               
                  Madal
               
               
                  Madal
               
            
         
      III   etapp
      I ja II etapis määratud ohutasemete hinnangute ühitamine
      
                  I etapp: taudi nakatumise tõenäosus
               
               
                  Kõrge
               
               
                  Keskmine
               
               
                  Kõrge
               
               
                  Kõrge
               
            
                  Keskmine
               
               
                  Madal
               
               
                  Keskmine
               
               
                  Kõrge
               
            
                  Madal
               
               
                  Madal
               
               
                  Madal
               
               
                  Keskmine
               
            
                   
               
               
                   
               
               
                  Madal
               
               
                  Keskmine
               
               
                  Kõrge
               
            
                   
               
               
                   
               
               
                  II etapp: taudi leviku tõenäosus
               
            6.4.   TEATUD I KATEGOORIA LOOMATERVISHOIUALASE STAATUSEGA KASVANDUSTE JA MOLLUSKIKASVATUSALADE OHUTASE
      Selliseid kasvandusi ja molluskikasvatusalasid, kus ei kasvatata loetellu kantud mitteeksootilistele taudidele vastuvõtlikke liike või kus asjaomane patogeen ei ole teadaolevalt suuteline liikmesriigis, kalakasvatustsoonis või -piirkonnas ning, kui see on asjakohane, nende vetes ellu jääma, võib direktiivi 2006/88/EÜ III lisa B-osa kohaselt käsitleda madala ohutasemega aladena. Seetõttu ei pea riskipõhise loomatervishoiuseire kavas kontrollidele põhimõtteliselt ette nägema eri sagedust.
      Seejuures võivad asjaomastel kasvandustel ja molluskikasvatusaladel olla eri ohutasemed loetellu kantud mitteeksootilistesse taudidesse ja uutesse taudidesse nakatumise ning nende taudide leviku osas. Seetõttu võivad liikmesriigid kõnealuseid kasvandusi ja molluskikasvatusalasid klassifitseerida nende ohutaseme põhjal ning kehtestada neile seega ka eri seire- ja kontrollitasemed. Seejuures võivad liikmesriigid arvesse võtta ka ressursside kasutamise optimeerimise vajadust.
      6.5.   TAUDI VEE KAUDU VÕI KASVANDUSTE JA MOLLUSKIKASVATUSALADE GEOGRAAFILISE LÄHEDUSE TÕTTU NAKATUMISE JA SELLE LEVIKU TÕENÄOSUSE HINDAMINE
      6.5.1.   Sissejuhatus
      Kasvandustel ja molluskikasvatusaladel on väike oht taudi nakatuda või seda levitada, kui veeallikas ja -väljalase või veekeskkond, milles kasvandus või molluskikasvatus asub, pakub taudide patogeenide tekkimise ja leviku eest teatud määral kaitset. Taudi vee kaudu või kasvanduste ja molluskikasvatusalade geograafilise läheduse tõttu nakatumise ja selle leviku oht on eri kasvandustes või molluskikasvatusaladel väga erinev. (4)
      
      Alapunktis 6.3 esitatud mudelis tehakse vahet taudi vee kaudu või kasvanduste ja molluskikasvatusalade geograafilise läheduse tõttu nakatumise ja selle leviku suurel ja väikesel tõenäosusel.
      Käesolevas alapunktis on kirjeldatud näidisolukordi, mille puhul võib taudi vee kaudu või kasvanduste ja molluskikasvatusalade geograafilise läheduse tõttu nakatumise ja selle leviku tõenäosust pidada väikeseks.
      Käesoleva alapunkti näidete puhul ei ole tegemist ammendava loeteluga. Seega ei saa ka järeldada, et nende kasvanduste ja molluskikasvatusalade puhul, mida näited ei hõlma, oleks taudi nakatumise ja leviku tõenäosus suur.
      6.5.2.   Näited taudi vee kaudu või kasvanduste ja molluskikasvatusalade geograafilise läheduse tõttu nakatumise väikese ohu kohta:
      
                  a)
               
               
                  kasvandused ja molluskikasvatusalad, kus vett saadakse puurkaevust või allikast;
               
            
                  b)
               
               
                  kasvandused ja molluskikasvatusalad, kus vett desinfitseeritakse või töödeldakse patogeenide tekkimise tõkestamiseks;
               
            
                  c)
               
               
                  kasvandused ja molluskikasvatusalad, kus vett saadakse teistest veeallikatest, mis
                  
                              i)
                           
                           
                              ei ole seotud kasvanduste, molluskikasvatusalade ega töötlemisettevõtetega, kus kasvatatakse või töödeldakse liike, mis on vastuvõtlikud samadele taudidele kui need liigid, mida kasvatatakse asjaomases kasvanduses või molluskikasvatusalal;
                           
                        
                              ii)
                           
                           
                              ei sisalda looduslike veeloomade vastuvõtlikke liike;
                           
                        
            
                  d)
               
               
                  siseveekogud, sh tiigid ja järved, mis on muudest veeallikatest eraldatud; veekogu eraldatuse määratlemisel tuleb arvesse võtta ka aastaajalisi muutusi, nagu üleujutuse tagajärjel tekkiv võimalus kokkupuuteks muude veeallikatega;
               
            
                  e)
               
               
                  rannikul asuvad kasvandused või molluskikasvatusalad, mis asuvad ohutus kauguses teistest kasvandustest või molluskikasvatusaladest ning töötlemisettevõtetest, kus kasvatatakse või töödeldakse liike, mis on vastuvõtlikud samadele taudidele kui need liigid, mida kasvatatakse asjaomases kasvanduses või molluskikasvatusalal; ohutu kauguse peab määratlema pädev asutus, pidades silmas selliseid tegureid nagu asjaomaste patogeenide ellujäämisvõime avamerel, hoovustes ja loodete ulatuses.
               
            6.5.3.   Näited taudi vee kaudu või kasvanduste ja molluskikasvatusalade geograafilise läheduse tõttu leviku väikese ohu kohta:
      
                  a)
               
               
                  kasvandused ja molluskikasvatusalad, kus vesi juhitakse looduslikesse vetesse; (5)
                  
               
            
                  b)
               
               
                  kasvandused ja molluskikasvatusalad, kus veeväljalaset desinfitseeritakse või töödeldakse muul moel patogeenide leviku tõkestamiseks;
               
            
                  c)
               
               
                  kasvandused ja molluskikasvatusalad, kus vesi juhitakse üldkanalisatsiooni, eeldusel, et heitvett üldkanalisatsioonis mingil moel töödeldakse; selliseid kasvandusi ja molluskikasvatusalasid, kus vesi juhitakse eelneva töötlemiseta looduslikesse vetesse, ei saa käsitleda väikese ohuga aladena;
               
            
                  d)
               
               
                  kasvandused ja molluskikasvatusalad, kus vett ei juhita asjaomas(t)ele loetellu kantud taudi(de)le vastuvõtlikke vesiviljelusloomi või looduslikke veeloomi sisaldavatesse vetesse;
               
            
                  e)
               
               
                  siseveekogud, sh tiigid ja järved, mis on muudest veeallikatest eraldatud; veekogu eraldatuse määratlemisel tuleb arvesse võtta ka aastaajalisi muutusi, nagu üleujutuse tagajärjel tekkiv võimalus mis tahes kokkupuuteks muude veeallikatega;
               
            
                  f)
               
               
                  rannikul asuvad kasvandused või molluskikasvatusalad, mis asuvad ohutus kauguses teistest kasvandustest või molluskikasvatusaladest, kus kasvatatakse liike, mis on vastuvõtlikud samadele taudidele kui need liigid, mida kasvatatakse asjaomases kasvanduses või molluskikasvatusalal; ohutu kauguse peab määratlema pädev asutus, pidades silmas selliseid tegureid nagu asjaomaste patogeenide ellujäämisvõime avamerel, hoovustes ja loodete ulatuses.
               
            6.6.   TAUDI VESIVILJELUSLOOMADE LIIKUMISTE KAUDU NAKATUMISE VÕI SELLE LEVIKU TÕENÄOSUSE HINDAMINE
      6.6.1.   Sissejuhatus
      Üks väga oluline taudi nakatumise viis on elusate vesiviljelusloomade liikumine kasvandustesse ja molluskikasvatusaladele ja nendest välja.
      Selle teguri hindamisel tuleb arvestada alljärgnevaga:
      
                  a)
               
               
                  vesiviljelusloomade päritolukoht;
               
            
                  b)
               
               
                  kasvandusse või molluskikasvatusalale toodud vesiviljelusloomade arv;
               
            
                  c)
               
               
                  vesiviljelusloomade eri tarnijate arv;
               
            
                  d)
               
               
                  vesiviljelusloomade kasvandustesse ja molluskikasvatusaladele ja nendest välja liikumise sagedus.
               
            Alapunktis 6.3 esitatud mudeli kohaselt soovitatakse kasvandusi rühmitada taudi vesiviljelusloomade liikumiste kaudu nakatumise ja leviku suure või väikese ohu järgi. Kõnealuse mudeli käsitluses piisab seega sellest, kui võetakse arvesse elusate vesiviljelusloomade (sh viljastatud marja) kasvandusse või molluskikasvatusalale tarnimist või sealt väljaviimist ning asjaomaste vesiviljelusloomade päritolukohta.
      Käesolevas alapunktis on kirjeldatud näidisolukordi, mille puhul võib taudi vesiviljelusloomade liikumise kaudu nakatumise või leviku ohtu pidada väikeseks.
      Käesolevas alapunktis esitatud näidete puhul ei ole tegemist ammendava loeteluga. Seega ei saa ka järeldada, et nende kasvanduste ja molluskikasvatusalade puhul, mida näited ei hõlma, oleks taudi nakatumise ja leviku tõenäosus suur.
      6.6.2.   Näited taudi vesiviljelusloomade kasvandustesse ja molluskikasvatusaladele tarnimise kaudu nakatumise väikese tõenäosuse kohta:
      
                  a)
               
               
                  kasvandused ja molluskikasvatusalad, mis ise viljastatud marja ja noorkalu toodavad; (6)
                  
               
            
                  b)
               
               
                  kasvandused, mis toovad vesiviljelusloomi vaid taudivabast kalakasvatustsoonist või -piirkonnast. Loomatervishoiualase staatuse III ja V kategooria puhul ei ole kehtiva ühenduse õiguse kohaselt nõutav vesiviljelusloomade tarnimine taudivabast kalakasvatustsoonist või -piirkonnast; asjaolu, et kasvandus on otsustanud taudivaba kalakasvatustsooni või -piirkonna kasuks, eristab seda kasvandust teistest samasse loomatervishoiualase staatuse kategooriasse liigitatud kasvandustest. I kategooria loomatervishoiualase staatusega kasvandused peaks vesiviljelusloomi vastu võtma ainult taudivabast päritolukohast. Nende kasvanduste puhul tuleks pigem kehtestada nõue, et loomi tarnitaks ühest ja samast taudivabast piirkonnast või et kasvandusel oleks piiratud arv vesiviljelusloomade tarnijaid;
               
            
                  c)
               
               
                  kasvandused, kuhu tuuakse looduslikke veeloomi, kes on karantiini alt vabastatud ja keda kavatsetakse ka edaspidi kasvatada;
               
            
                  d)
               
               
                  kasvandused, kuhu tuuakse desinfitseeritud viljastatud marja; see kehtib vaid juhul, kui on teaduslikke tõendeid selle kohta või kui praktiline kogemus on näidanud seda, et desinfitseerimine vähendab vastuvõetava tasemeni nendesse loetellu kantud taudidesse nakatumise ohtu, mille suhtes kasvanduses või molluskikasvatusalal kasvatatavad liigid on vastuvõtlikud.
               
            6.6.3.   Näited taudi vesiviljelusloomade kasvandustesse ja molluskikasvatusaladele tarnimise kaudu leviku väikese tõenäosuse kohta:
      
                  a)
               
               
                  kasvandused ja molluskikasvatusalad, kust ei viida loomi välja kasvatamiseks, ülekandmiseks või asustamiseks;
               
            
                  b)
               
               
                  kalakasvandused, kust viiakse välja vaid desinfitseeritud viljastatud marja; see kehtib vaid juhul, kui on teaduslikke tõendeid selle kohta või kui praktiline kogemus on näidanud, et desinfitseerimine vähendab vastuvõetava tasemeni nendesse loetellu kantud eksootilistesse või mitteeksootilistesse taudidesse nakatumise ohtu, mille suhtes kasvanduses või molluskikasvatusalal kasvatatavad liigid on vastuvõtlikud.
               
            
         (1)  Näiteks vikerforellikasvandus võib olla lõhelaste nakkavast kehvveresusest vaba (I kategooria), omada (heaks kiidetud seireprogrammi kohaselt) viirusliku hemorraagilise septitseemia osas II kategooria staatust ning olla nakkuslikku vereloomenekroosi teadaolevalt nakatumata (III kategooria).
      
         (2)  Näiteks loetellu kantud mitteeksootilistest taudidest vabaks kuulutatud kasvanduses on sellise taudi leviku oht üldiselt väike. Kasvandused, mis ise noorkalu toodavad, on seotud palju väiksema ohutasemega kui kasvandused, mis noorkalu ühelt või mitmelt tarnijalt sisse ostavad.
      
         (3)  Näiteks transporditeed, sadamad (ballastvesi), õngitsemine.
      
         (4)  Suletud veekasutussüsteemist, kus vett saadakse puurkaevust ning väljalastav vesi desinfitseeritakse (väga madal ohutase), kuni sumpkalakasvandusteni, mille läheduses on hulgaliselt teisi kasvandusi (väga kõrge ohutase).
      
         (5)  Näiteks sisemaal asuvad kasvandused, mis juhivad oma vee maa sisse või põldudele.
      
         (6)  Näiteks kalakasvandused, mis toodavad oma sugukarja ise, või molluskikasvandused või molluskikasvatusalad, kus tootmine põhineb kudu looduslikel varudel.